Газ

Газ (, прапанавана галандскім вучоным Я. Б. Гельмантам) — агрэгатны стан рэчыва, у якім яго часціцы ўзаемадзейнічаюць слаба і рухаюцца свабодна па ўсім аб’ёме, у якім знаходзяцца. Газы шырока распаўсюджаныя ў прыродзе, яны ўтвараюць атмасферу Зямлі, у значнай колькасці ўтрымліваюцца ў цвёрдых пародах, раствораны ў вадзе мораў, акіянаў, азёраў, рэкаў. Сонца, іншыя зоркі, міжзорнае рэчыва, складаюцца з газу або плазмы. У прыродных умовах газы звычайна сустракаюцца ў выглядзе сумесі хімічна індывідуальных газаў (напрыклад, паветра).

Для газаў характэрная адсутнасць захавання формы і аб'ёму, значная залежнасць уласцівасцей ад тэмпературы і ціску. Для апісання гэтых залежнасцей у фізіцы распрацаваныя газавыя законы. Кожнае рэчыва можна перавесці ў газападобны стан стварэннем адпаведнага ціску і тэмпературы (глядзі Фазавы пераход).

Таксама: Апісанне сукупнасці аб'ектаў, якія ўзаемадзейнічаюць падобна да малекулаў газу (напрыклад, «электронны газ» для валентных электронаў у металах, фаноны ў вадкім геліі, «бозэ-газ» элементарных часціц з цэлым спінам і да т.п.).

 Цікавыя факты 
 Любое рэчыва на высокіх тэмпературах і ў інертным асяроддзі з’яўляецца газам.

 Гл. таксама 

 Афарбоўка і маркіроўка балонаў з газамі
 Тэрмадынамічная фаза
 Выхлапныя газы
 Гарэнне і выбух газу
 Геліяметрыя

 Спасылкі 
 Газааналізатары — Аналізатары газаў 


Катэгорыя:Тэрмадынаміка
Катэгорыя:Вікіпедыя:Істотныя артыкулы